CELEX: 62005TJ0175
Language: hu
Date: 2009-09-30
Title: Az Elsőfokú Bíróság (hetedik tanács) 2009. szeptember 30-i ítélete. # Akzo Nobel NV és társai kontra az Európai Közösségek Bizottsága. # Verseny - Kartellek - Monoklórecetsav-piac - Az EK 81. cikk megsértését megállapító határozat - Megsemmisítés iránti kereset - Elfogadhatóság - Piacfelosztás és árrögzítés - A jogsértő magatartás betudhatósága - Bírságok - Indokolási kötelezettség - A jogsértés súlya és időtartama - Elrettentő hatás. # T-175/05. sz. ügy

Az Elsőfokú Bíróság (hetedik tanács) 2009. szeptember 30‑i ítélete – Akzo Nobel és társai kontra Bizottság
      (T‑175/05. sz. ügy)
      „Verseny – Kartellek – Monoklórecetsav‑piac – Az EK 81. cikk megsértését megállapító határozat – Megsemmisítés iránti kereset – Elfogadhatóság – Piacfelosztás és árrögzítés – A jogsértő magatartás betudhatósága – Bírságok – Indokolási kötelezettség – A jogsértés súlya és időtartama – Elrettentő hatás”
      1.                     Megsemmisítés iránti kereset – Elfogadhatósági feltételek – Valamely cégcsoporthoz tartozó több jogalany által, a velük szemben
            egyetemleges bírságot kiszabó bizottsági határozat ellen benyújtott kereset – E jogalanyok közül egyesek tekintetében elfogadható
            kereset – Az esetleges megsemmisítés által nem érintett más jogalanyokkal szemben felhozott elfogadhatatlansági kifogás okafogyottsága
            (EK 230. cikk) (vö. 46–47. pont)
      2.                     Verseny – Közösségi szabályok – Jogsértések – Betudhatóság – Anyavállalat és leányvállalatok – Gazdasági egység – Értékelési
            szempontok – Az anyavállalat által a 100%-os tulajdonában lévő leányvállalatokra gyakorolt meghatározó befolyás vélelme –
            A leányvállalata felett hatékony irányítási jogkört gyakorló anyavállalat azon kötelezettsége, hogy ezt a vélelmet megdöntse
            (EK 81. cikk és EK 82. cikk) (vö. 91–93., 96. pont)
      3.                     Verseny – Bírságok – Összeg – Meghatározás – Maximális összeg – Kiszámítás – Figyelembe veendő forgalom – A vállalkozásként
            tevékenykedő gazdasági egységet képező valamennyi társaság összesített forgalma (EK 81. cikk; 17. tanácsi rendelet, 15. cikk,
            és 1/2003 tanácsi rendelet, 23. cikk) (vö. 114., 132–133. pont)
      4.                     Verseny – Bírságok – Összeg – Meghatározás – Figyelembe vett forgalom – Referenciaév – A jogsértés utolsó teljes éve (17. tanácsi
            rendelet, 15. cikk, és 1/2003 tanácsi rendelet, 23. cikk) (vö. 142–143. pont)
      5.                     Verseny – Bírságok – Összeg – Meghatározás – Elrettentő jelleg – A szankcionált vállalkozás méretének és összesített forrásainak
            figyelembevétele (17. tanácsi rendelet, 15. cikk, és 1/2003 tanácsi rendelet, 23. cikk; 98/C 9/03 bizottsági közlemény, 1.A. pont)
            (vö. 154–155. pont)
      Tárgy
      
         
               Elsődlegesen az [EK] 81. cikk és az EGT‑Megállapodás 53. cikke alkalmazására vonatkozó eljárásban (COMP/E‑1/37.773 – „monoklórecetsav”‑ügy)
                  2005. január 19‑én hozott C (2004) 4876 végleges bizottsági határozat megsemmisítése, másodlagosan a felperesekkel szemben
                  kiszabott bírság csökkentése iránti kérelem.
               
            Rendelkező rész
      
         
                  1)
               
               
                  
               
               
                  	Az Elsőfokú Bíróság a keresetet elutasítja.
               
            
         
                  2)
               
               
                  
               
               
                  	Az Elsőfokú Bíróság az Akzo Nobel NV‑t, az Akzo Nobel Nederland BV‑t, az Akzo Nobel AB‑t, az Akzo Nobel Chemicals BV‑t, az
                     Akzo Nobel Functional Chemicals BV‑t, az Akzo Nobel Base Chemicals AB‑t és az Eka Chemicals AB‑t kötelezi a költségek viselésére.